O Tenda Ndati Embimbiliya?
O pondola hẽ oku popia hati . . .
elivulu limue liolondunge viomanu?
elivulu limue liuhembi kuenda lialusapo?
Ondaka ya Suku?
CECI EMBIMBILIYA LI POPIA
“Ovisonehua viosi via tunda ku Suku.”—2 Timoteo 3:16, NW.
CECI OLONDAKA EVI VI LOMBOLOKA KOKUOVE
Embimbiliya li tambulula apulilo a kuete esilivilo komuenyo.—Olosapo 2:1-5.
Li tu ĩha olonumbi vi tu songuila.—Osamo 119:105.
Li eca elavoko liocili kovaso yoloneke.—Va Roma 15:4.
TU TAVA HẼ KOVINA EMBIMBILIYA LI POPIA?
Tu tava omo liasunga atatu a kuãimo ndeci:
Ulandu waco u komohĩsa. Embimbiliya lia sonehiwa leci ci soka 40 komanu va litepa, vokuenda kueci ci soka 1.600 kanyamo. Valua pokati komanu vaco, lalimue eteke va li sangele. Pole, Embimbiliya liosi lia kunamẽla kosapi yimuamue!
Ulandu waco wocili. Ovolandu oluali, ka a situlula akulueya omanu vaco. Pole, omanu va soneha Embimbiliya, va tukula akulueya avo, kuenda akulueya omanu vofeka yavo.—2 Asapulo 36:15, 16; Osamo 51:1-4.
Ovitumasuku Viembimbiliya via koleliwa. Embimbiliya lia tukuile oku nyõliwa kuolupale luo Bavulono, eci kua kambele handi 200 kanyamo. (Isaya 13:17-22) Olio lia lombolola ndomo o Bavulono ya laikele oku nyõliwa, kuenda onduko yomunu wa songuila olohoka viaco.—Isaya 45:1-3.
Kuli ovitumasuku vialua Viembimbiliya via tẽlisiwa. Ovina evi ka vi lekisa hẽ okuti Embimbiliya Ondaka ya Suku?—2 Petulu 1:21.
SOKOLOLA EPULILO ELI
Ondaka ya Suku yi ku kuatisa ndati komuenyo wove?
Embimbiliya li tambulula epulilo eli kelivulu lia ISAYA 48:17, 18, kuenda 2 TIMOTEO 3:16, 17.
umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn umb_Latn